Akmenalės

Akmenalės (rečiau Akmenaliai) – kaimas centrinėje Kretingos rajono savivaldybės dalyje, 7 km į rytus nuo Darbėnų, prie kelio Grūšlaukė–Vaineikiai ir Akmenos upės.

 Etimologija 
Kaimui vardą davė Akmenos upė, ištekanti iš netoliese esančio Grūšlaukės pušyno. Rašytiniuose šaltiniuose pavadinimas rašomas , , , .

 Geografija 

Kaimui priklauso 524,27 ha žemės, kuri plyti į vakarus nuo Vaineikių ir Grūšlaukės miškų masyvo abipus Akmenos upės ir kelio Vaineikiai–Grūšlaukė. Šiaurės vakarinėje kaimo dalyje į Akmeną įteka Ąžuolupis, o centrinėje dalyje – Varupis. Šiaurės vakaruose kaimas ribojasi su Knėžais, šiaurėje – su Kumpikais, vakaruose – su Šlaveitais, pietvakariuose – su Rubiniške, rytuose – su Didžiaisiais Žalimais.

 Istorija 
Kaime rastas akmeninis kirvis liudija, kad žmonės čia gyveno jau akmens arba žalvario amžiuje. Istorikas Adolfas Nezabitauskis Akmenalėse lokalizuoja 1253 m. Livonijos ordino dokumentuose paminėtą Aggemine vietovę, kuri priklausė kuršių Mėguvos žemei.

Akmenalių bajorkaimis susiformavo XVI a. Jo sodybos stovėjo abipus Akmenos upės žemiau jos santakos su Varupiu. Iš pradžių gyvenvietė buvo nedidelė, 1846 m. joje buvo 9 dūmai. Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846 XIX a. stambiausi žemvaldžiai buvo bajorai Brazdauskai, Butkevičiai, Grinevičiai, Šalkauskiai.Słownik geograficzny Królestwa Polskiego i innych krajów słowiańskich. – Warszawa: nakł. Filipa Sulimierskiego i Władysława Walewskiego, 1880–1914. – T. 15, cz.2. – Str. 403
1872 m. buvo 18,Rusijos imperijos vakarinės dalies žemėlapis. X eilė. Kauno, Kuršo gubernijos ir dalis Prūsijos. Lapas I. – Rusija, 1872 1895 m. – 27,Rusijos imperijos vakarinės dalies žemėlapis. Kauno ir Kuršo gubernijos. Telšių ir Gruobinios apskritys. – Rusija, 1895 o 1923 m. – 40 ūkių.Lietuvos apgyvendintos vietos. – Kaunas, 1925 Tarpukario Lietuvos žemės reformos metu kaimas išskaidytas į vienkieminius ūkius.

Tarpukariu Prano Radiko (dab. Stanislavos Klapatauskienės) name veikė Vaineikių pradinės mokyklos klasės. Po II pasaulinio karo šalia esančiuose miškuose veikė Lietuvos laisvės armijos Žemaičių apygardos partizanų Kardo rinktinės štabas. 1947 m. rugpjūčio 6 d. kaime į MGB vidaus kariuomenės karių ir Darbėnų valsčiaus stribų pasalą pateko ir žuvo Kardo rinktinės štabo sekretorius Kazys Žekelis, o 1950 m. vasario 21 d. – štabą saugojusio Vizbuto būrio partizanas Adomas Alminas-Kūma. 1949 m. kovo 26 d. į Sibirą buvo išvežti Jonas Petrauskas su žmona Magde, vaikais Jonu ir Magde bei Anastazija Statnickienė su vaikais Juozu, Jonu ir Gene, o balandžio 20 d. – Stasė Veršilaitė.

Šiandien Akmenalių kaime yra 15 vienkieminių sodybų. Vienoje iš jų ūkininkauja Juozapas Butkevičius (pieno ūkis).

 Senieji kaimo vietovardžiai 
 Kaimo dalys: rytinė dalis – Akmenalių Medsėdis (10 sodybų), vakarinė dalis – Pabrėžynai (10 sodybų), pietinė dalis – Skrobgalis.
 Ariamos žemės laukai: Sodyba (21 ha), Kalvedis (20 ha), Pakapelis (15 ha), Užridikis (7 ha), Užskrobgalis (6 ha), Treinelė (5,5 ha), Pakryželis (5 ha), Plėšimai (5 ha), Jonušynas (4 ha), Strikiškė (3,5 ha), Apušrotai (3 ha), Dirvelė (2,5 ha), Laukelis (2,5 ha), Pakelelis (2,5 ha), Parvaras (2 ha), Patrumpelis (2 ha), Užklėtis (2 ha), Užkūtis (1,5 ha), Aptvaras (1 ha), Pakūtis (1 ha) ir Pokerelis.
 Pievos: Pajuodiškis (9 ha), Blanka (6 ha), Legierstva (6 ha), Kuisos (5 ha), Eglybrastis (4 ha), Bajorinė (2 ha), Karklotis (2 ha), Tarpelis (1,3 h), Veršiniukas (1/3 ha), Varupis.
 Miškingos ganyklos: Paplikelis (16 ha), Ganyklėlė (7 ha) ir Degėsa (0,5 ha).
 Pelkės: Leleikupio bala.
 Upės: Akmena, Varupis, Apušrotų upelis, Kuisupelis.

 Gyventojai 

 Žymūs žmonės 
Gimė
 Aleksandras Bendikas (1867–1939), knygnešys, lietuviškų kalendorių leidėjas
 Juozas Kęstutis Marija Butkevičius-Butkus (1917–2008), kunigas pranciškonas, spaudos bendradarbis
 Jeronima Savickienė (1940–), tautodailininkė
 Povilas Butkevičius (1954–), medžio drožėjas, skulptorius
 Robertas Šilgalis (1976–), Kretingos rajono politikos veikėjas, pedagogas, stalius-baldžius
Gyveno
 Kazys Galdikas (g. 1898 m. sausio 13 d. Kiaupiškėse), Lietuvos kariuomenės kūrėjas savanoris, grandinis (1919–1923 m.). 1930 m. apdovanotas Lietuvos kariuomenės kūrėjų savanorių medaliu.Viešoji įstaiga „Versmės“ leidykla: Lietuvos kariuomenės kūrėjai savanoriai (1918–1923)

 Kultūros paveldas 
 Senosios kaimo kapinės, vad. Markapiais, Marų kapeliais (XVI–XIX a.)
 Etnoarchitektūrinė sodyba: namas, svirnas, tvartas, S. Klapatauskienės (1800–1910);Kultūros vertybių registras: Sodyba, Kretingos r. sav., Akmenalių k. (Darbėnų sen.) Namas dvigalis, statytas 1800 m. (apie tai liudija sienojuje išpjauta data), su moliniu piramidiniu kaminu. Šalia jo, pietinėje gerojo kiemo pusėje stovi stačiakampio plano svirnas, perstatytas 1910 m. Į vakarus nuo jų išliko Žemaičių kraštui būdingas „U“ raidės plano tvartų su daržine pastatas, kurio kiemas uždaras iš trijų pusių ir grįstas akmenimis. Tvarte buvo įrengtos kūtės gyvuliams ir paukščiams laikyti, daržinės ir berno () kamara.
 Koplytėlė su Marijos skulptūra, kapinėse (1937 m.; koplytėlės autorius Juozas Galdikas, skulptūros autorius Juozapas Paulauskas)Kultūros vertybių registras: Koplytėlė su Marijos skulptūra, Kretingos r. sav., Akmenalių k. (Darbėnų sen.) 
 Koplytėlė su Marijos ir Kristaus skulptūromis, kapinėse (1943 m.; koplytėlės autorius Juozas Galdikas; skulptūrų autorius nenustatytas)Kultūros vertybiųregistras: Koplytėlė su Šv. Onos, Šv. Barboros ir Kristaus skulptūromis, Kretingos r. sav., Akmenalių k. (Darbėnų sen.) 
 Koplytėlė, kapinėse (1995 m.)
 Koplytėlė su arijos ir Marijos Sopulingosios skulptūromis, P. Radiko sodyba (perkelta iš Kumpikų; autoriai nežinomi; skulptūros – XIX a. pab.; koplytėlė – XX a. I p.).Kultūros vertybių registras: Koplytėlė su Marijos ir Marijos Sopulingosios skulptūromis, Kretingos r. sav., Kumpikų k. (Darbėnų sen.)

 Galerija 

 Literatūra 
 Julius Kanarskas. Darbėnų apylinkės kaimais. – Švyturys – 1992 m.
 Julius Kanarskas. Kaimas prie Akmenos upės. – Švyturys – 1994 m.
 Julius Kanarskas. Mūsų krašto kaimai. Akmenalės. – Švyturys. – 2019 m. gegužės 11 d. – L. 5-6. – gegužės 15 d. – L. 6

 Šaltiniai 

 Nuorodos 
 Audra Venckuvienė. Kastiniui iš Akmenalių pirkėjų netrūksta/ Pajūrio naujienos, 2008 m. liepos 1 d.
 Diana Jomantaitė. Užregistruota pasiutligė/ Pajūrio naujienos, 2009 m. spalio 13 d. Vakarų ekspresas, priedas Vakarų Lietuva, 2009 m. spalio 13 d.
 Mūsų krašto kaimai. Akmenalės. – Švyturys. – 2019 m. gegužės 11 d. – L. 5-6 
 Mūsų krašto kaimai. Akmenalės. – Švyturys. – 2019 m. gegužės 15 d. – L. 6 
 Akmenalės. Kaimas prie Akmenos aukštupio. – Kretingos muziejus. – 2019 m. gegužės 13 d. 
 Mūsų krašto kaimai. Akmenalės. – Švyturio laikraštis. – 2019 m. gegužės 13 d. 

Kategorija:Kretingos rajono savivaldybės gyvenvietės